פרס רוטשילד לחינוך

פרס רוטשילד לחינוך לזכר מקס רואו ז"ל הוא פרס המוענק מאז שנת ה'תשמ"ח (1987) על ידי יד הנדיב "לאנשי חינוך הפועלים מתוך הצטיינות, יוזמה וחדשנות במערכת החינוך בארץ ומקדמים את תלמידיהם באופן יוצא דופן וראוי לציון." הפרס קרוי על שמו של מקס רואו, שהיה מנהל החברה היהודית ליישוב ארץ ישראל (פיק"א) ונשיאה הראשון של האוניברסיטה הפתוחה.

בחוברת הפרס מצטטים מספרו של מקס רואו ז"ל, "ממערכת בתי-ספר למערכת למידה בישראל", שהתפרסם בשנת 1985 בו הוא קורא לנו לעבור ללמידה יחידנית, יצירתית, ולהפוך את החברה כולה לחברה של למידה:

"על עם-הספר מוטל להוכיח את עצמו במישור האינטלקטואלי והרוחני. נטישת ייעוד זה עלולה להביא לבינוניות בחשיבה ולשטחיות בביצוע. דבר זה יהיה מנוגד בתכלית למשמעות האמיתית של שיבת עם ישראל לארצו, שהיא גם שיבה לערכים של העם היהודי ולמקורותיו. עלינו ליצור חברה שפרטיה ימשיכו ללמוד כל ימי חייהם. כיצד יושפע הילד מכך שהוריו יעסקו בלימודים ובקריאה עם שובם מהעבודה? כיצד ייראו פני החברה כאשר פרטיה יעדיפו מאמץ ואיכות, על פני צרכנות? אפשר שבחברה כזו, לכשתצמח, תעלה הנתינה על הלקיחה".

במהלך השנים הוענק הפרס למורות מורים, מנהלות, מנהלים, גננים וגגנות. משנת 2015, ולאורך שלושה מחזורי הענקה, הוא ניתן למורים ומורות, מובילים ומובילות. אלה הם מורים ומורות בעלי ניסיון המנחים תהליכי למידה בקרב עמיתיהם במטרה להעמיק את מלאכתם.

בשנת 2025 הוענק הפרס למנהלות ומנהלים שהובילו שינוי בית ספרי משמעותי, אשר קידם שוויון הזדמנויות וצמצום פערים ונתן מענה לשונות בין תלמידים בבית הספר ומחוץ לו. הפרס יינתן על עשייה המעידה על חזון פדגוגי מגובש וישים, פיתוח מקצועי מעמיק של הצוות החינוכי, טיפוח אקלים בית-ספרי מכיל ובונה שייכות, וכן על ניהול מבוסס נתונים והקצאת משאבים דיפרנציאלית לטובת תלמידים מרקעים שונים.

ועדת הבחירה של הפרס כוללת נציגים של משרד החינוך, חוקרים ואקדמאים בתחום החינוך ואנשי ציבור.

 הזוכים בפרס לאורך השנים 
רשימת זוכי הפרס לפי שנה
שםשנהאמנון קורןתשמ"חאתי גונןתשמ"טעדה בן צביתש"ןיונה אוברמןתשנ"אד"ר אורי מר-חייםתשנ"גחוה רוכמןתשנ"דסוניה לייבותשנ"האירית אייזנדורפרתשנ"ואמנון נבותשנ"זאולגה שיפריןתשנ"חמרטין ססלרתשנ"טריאד כבהאתש"סנחום קבתשס"אאסתר אלמסיתשס"בד"ר חנן גינתתשס"בד"ר כמאל שופאנייהתשס"גטל קרליץ ניסיםתשס"דמאגי בן גיגיתשס"הופאא אגבאריהתשס"ההרב משה צבי וקסלרתשס"זברוריה סלעתשס"זח'דיג'ה טאהאתשס"זד"ר איליה מזיןתשס"חמונא חמוד-פלאחתשס"טזהר ניר-לויתשס"טצוות מורים בית הספר 'אהל שם'תשס"טאביבה בלאיתשע"א עליזה בלוךתשע"אד"ר אהוד מנורתשע"ארן ישפהתשע"גשקמה לויתשע"גלביב סרחאןתשע"גג'והינה עואודהתשע"החגית חלפוןתשע"המירי לייבנר-אקניןתשע"התמר קריגר-ערמוניתשע"הענת לנקריתשע"זד"ר אבי מרזלתשע"זאליאס פרחתשע"זהדס רמון צימבלרתשע"זגדי איתיתשע"טאסתר מאיר הורביץתשע"טרבקה משגבתשע"טנור קוטינהתשע"טראמי אפראעיהתשפ"ומיכל ברובןתשפ"ורון חיתשפ"ורבאב נאסרתשפ"והרב מאיר ענתביתשפ"ושחר פיינשטיין גבריאלתשפ"ותמר פרידמן בן שלוםתשפ"וצוריאל רובינסתשפ"ו

קישורים חיצוניים


הערות שוליים

קטגוריה:יד הנדיב
רוטשילד לחינוך
קטגוריה:הנצחת משפחת רוטשילד
*